open-index/open-wikipedia-markdown huggingface dataset:
Ուղուր Մումջու

**Ուղուր Մումջու** (; ), թուրք լրագրող։

## Կենսագրություն
Եղել է ընտանիքի երրորդ զավակը։ Դպրոցական կրթությունը ստացել է Անկարայում։ 1965 թվականին ավարտել է Անկարայի համալսարանի իրավագիտության ֆակուլտետը։ 1965- 1969 թվականին աշխատել է որպես իրավաբան։ 1969- 1972 թվականներին աշխատել է Անկարայի համալսարանում։

1971 թվականին Թուրքիայում տեղի ունեցած պետական հեղաշրջումից հետո, Մումջուն ձերբակալվել է։ Բանտում ենթարկվել է տանջանքների։ Ավելի ուշ, Մումջուն նշել է, որ իրեն տանջած մարդիկ ասել են, որ իրենք կոնտրգերիլիա են և անգամ Թուրքիայի նախագահը չի կարող իրենց հրամայել։

1974 թվականից սյունակագիր է եղել «Yeni Ortam»ում, իսկ 1975 թվականից սյունակագիր է եղել նաև «Ջումհուրիյեթում»։

## Գործունեություն
Զբաղվել է լրագրողական հետաքննությամբ։ Հրատարակել է մի քանի գրքեր։ Մահվան պահին զբաղվում էր Քրդական բանվորական կուսակցության և Թուրքիայի ազգային հետախուզական ծառայության (MIT) միջև կապերի ուսումնասիրությամբ։ Մահվանից առաջ նա հետաքննում էր այն փաստը, թե ինչպես է Թուրքիայի զինված ուժերին պատկանող 100 000 միավոր զինամթերքը հայտնվել Իրաքի քրդերի առաջնորդ Ջալյալ Թաալաբանի ձեռքում։ Մումջուի մահվանից 25 օր անց, ավտովթարից մահացել է գեներալ Էշլեֆ Բիթլիսը, ով նույնպես զբաղվում էր այս գործի հետաքննությամբ։ 1993 թվականի հունվարի 8-ին «Ջումհուրիյեթում» Մումջուն տպագրել էր հոդված, որտեղ նշել էր, որ շուտով գիրք կտպագրի, որտեղ կբացահայտի քուրդ զինյալների և թուրքական հատուկ ծառայությունների միջև եղած գաղտնի կապերի մասին։

Մումջուի որդու խոսքերով, 1993 թվականի հունվարի 27-ին հայրը պետք հանդիպեր երկրի նախկին դատախազ Բաքի Թուղայի հետ։ Մումջուն ցանկանում էր նրա հետ քննարկել Աբդուլլահ Օջալանի և թուրքական գաղտնի ծառայությունների միջև եղած կապերի փաստը։ 1972 թվականին, երբ Օջալանը սովորում էր Անկարայի համալսարանում, նրան մի խումբ ուսանողների հետ ձերբակալել են։ Նրանց գործը հետաքննում էր Բաքի Թուղան։ Որոշ ժամանակ անց, քննիչին ծանուցագիր է գալիս, որտեղ նշվում էր, որ բոլոր ձերբակալվածներին բաց թողնեն, քանի որ նրանցից մեկը հանդիսանում է MIT-ի գործակալ։ Ավելի ուշ, Թուղան նշել է, թե, չի հիշում, թե ով է եղել գործակալը Հավանաբար, խոսքը գնացել է Աբդուլլահ Օջալանի մասին։

## Մահ
1993 թվականի հունվարի 24-ին Ուղուր Մումջուն, դուրս գալով տնից, նստել է Renault 12 մակնիշի ավտոմեքենան։ Երբ գործի է դրել շարժիչը, տեղի է ունեցել պայթյուն։ Ռումբը եղել է C-4 տեսակի։

Սպանությունը մինչ օրս բացահայտված չէ։

## Ծանոթագրություններ

Կատեգորիա:Milliyet թերթում աշխատած անձինք
Կատեգորիա:Անկարայի համալսարանի դասախոսներ
Կատեգորիա:Անկարայի համալսարանի իրավագիտության ֆակուլտետի շրջանավարտներ
Կատեգորիա:Անկարայի համալսարանի շրջանավարտներ
Կատեգորիա:Թուրք գրողներ
Կատեգորիա:Թուրք լրագրողներ
Կատեգորիա:Թուրք սոցիալիստներ
Կատեգորիա:Թուրքիայում սպանված անձինք
Կատեգորիա:Թուրքիայում սպանված լրագրողներ
Կատեգորիա:Փաստաբաններ
Կոշկավոր կատուն

**Կոշկավոր կատուն** (), ֆրանսիացի գրող Շառլ Պերոյի ամենահայտնի հեքիաթը։ «Կոշկավոր կատուն» հեքիաթը գրվել է 17-րդ դարում, բայց մի քանի դար անց էլ սիրելի է երեխաների համար։ Կրտսեր որդուն հոր մահից հետո ժառանգություն հասավ միայն կատուն։ Մնացած ամեն ինչը հասավ եղբայրներին։ Սակայն կատուն ոչ թե հասարակ կատու էր, այլ շատ ճարպիկն էր։ 
250px|մինի|«Կոշկավոր կատուն»
Կատվի գործնականության և խորամանկության շնորհիվ տերը ստանում է այն ամենը, ինչի մասին կարող է երազել երիտասարդը. տիտղոս, թագավորի հարգանքը, ամրոց, հարստություն և սեր։ Որոշ կերպարների նախատիպեր են եղել Լուարայի դաշտավայրի Ուարոն ամրոցի տերերը։

## Կերպարներ
* Ծեր ջաղացպան
* Ծեր ջաղացպանի տղան
* Ջաղացպանի միջնեկ տղան
* Ջաղացպանի փոքր տղան, նույն ինքը մարկիզ Կարաբասը
* Կոշկավոր կատուն
* Թագավոր
* Արքայադուստր
* Օգր, մեկը, ով կարողանում է ընդունել ցանկացած կերպարանք

## Հեքիաթի հայտնի էկրանավորումներ և բեմադրություններ
* «Կոշկավոր կատուն», մանկական օպերա երկու մասով, կոմպոզիտոր` Ցեզար Կյուի
* «Կոշկավոր կատուն», Դավիթ Սաթլովի պիեսը բանաստեղծություններով։ Ռեժիսոր` Ա. Իլիանա։ Երաժշտությունը` Բ. Չայկովսկու։

### Գեղարվեստական ֆիլմեր ըստ «Կոշկավոր կատուն» հեքիաթի սյուժեի
* «Կոշկավոր կատվի նոր արկածները», Ալեքսանդր Ռոուի ֆիլմը։ ԽՍՀՄ, 1958
* «Կոշկավոր կատուն», Յուջին Մարների ֆիլմը։ ԱՄՆ, 1988։
* ««Կատվի մասին», Հեռուստաֆիլմ։ Ռեժիսոր Սվյատոսլավ Չեկին։ 1985։

### Մուլտֆիլմեր ըստ Կոշկավոր կատուն հեքիաթի սյուժեի
* «Կոշկավոր կատուն», Բրումբերգ քույրերի հեքիաթը։ Սոյուզմուլտֆիլմ, 1938
* «Կոշկավոր կատուն», Հարրի Բարդինի մուլտֆիլմը, 1995
* «Կոշկավոր կատուն», Ալեքսանդր Դավիդովի մուլտֆիլմը, 1997
* «Կոշկավոր կատուն», DreamWorks ստուդիայի մուլտֆիլմը, 2011։ Գլխավոր հերոսը «Շռեկ 2»-ի կատուն է։
* Toei Animation ստուդիայի «Կոշկավոր կատուն» 3 մասից բաղկացած մուլտֆիլմը։
*

## Ծանոթագրություններ

Կատեգորիա:Գրական կերպարներ
Կատեգորիա:Հեքիաթներ
Կատեգորիա:Հորինված խոսող կենդանիներ
Կատեգորիա:Հորինված կատուներ
Կատեգորիա:Շառլ Պերոյի հեքիաթներ
Փրջամալ

**Փրջամալ** (նախկինում`«Վարդեր»), գյուղ Արցախի Հանրապետության Ասկերանի շրջանում։

## Ընդհանուր տեղեկություններ
Գտնվում է Ասկերանից 9 կմ դեպի հարավ-արևելք, իսկ Ստեփանակերտից` 27 կմ հեռավորության վրա։ Գյուղի եկեղեցին կառուցվել է 1837 թվականին։ 1987 թվականին այստեղ կար 139 տուն և 443 բնակիչ։ Գյուղում 1874 թվականին բացվել է ծխական դպրոց (15 աշակերտով)։ Շրջակայքում նշանավոր են Եխծուն ջուր, Ղազան աղբյուր, Ծարավաջուր, Սև աղբյուր, Տնջրե, Բլասեն աղբյուր, Թեղուն, Ցկանեն աղբյուրները։

## Պատմական տեղեկություններ
Գյուղի պատմությունն սկսվում է 12-րդ դարից։ 1905 թ. թուրքերը գյուղը հրդեհել ու ավերել են։ Այն վերականգնվել է 1918 թ.։ 
Հայրենական մեծ պատերազմին մասնակցել է 211 մարդ, զոհվել է 116-ը, որոնց հիշատակին կառուցվել է հուշարձան։
Խորհրդային տարիներին գյուղը մտել է ԼՂԻՄ-ի կազմի մեջ։ Արցախյան պատերազմի ընթացքում, 1992 թվականի հունիսին, գյուղը, Ասկերանի շրջանի մի շարք այլ գյուղերի հետ գրավվել է ադրբեջանական զինուժի կողմից։ Փրջամալը, շրջանի Նախիջևանիկ և Արանզամին գյուղերի հետ ազատագրվել է հայկական զինուժի կողմից 1992 թվականի սեպտեմբերին։

## Ծանոթագրություններ

Կատեգորիա:Արցախի Հանրապետության գյուղեր
Մանեսի կամուրջ

**Մանեսի կամուրջը** () ավտո- և տրամվայի կամուրջ Չեխիայում` Պրահայում, Վլտավա գետի վրայով։ Կամրջի վրայով անցնում է տրամվայի գիծ, որն իրար է կապում Հին քաղաքի Յան Պալախի հրապարակը և Փոքր քաղաքի Կլարով հրապարակը։ Մանեսի կամուրջը կառուցվել է 1869 թվականին կառուցված Ռուդոլֆի կամրջակի տեղում (): Կամուրջն անվանակոչվել է չեխ նկարիչ Յոզեֆ Մանեսի պատվին։

Կամրջի ճարտարապետն է Մեչիսլավ Պետրուն, որի օգնականներն են եղել Ֆրանցիշեկ Մենցլը և Ալոիս Նովին։ Կամուրջը կառուցվել է բետոնից և քառակամար է։ Կամուրջը բացվել է 1914 թվականին, սակայն շինարարությունն ավարտվել է միայն 1916 թվականին։ Կամուրջն ի սկզբանե կոչվում էր Ֆրանց Ֆերդինանդի անունով, սակայն 1920 թ. քաղաքական պատճառներով անվանափոխվեց։ 1960-ական թվականներին մայթերն ասֆալտապատվեցին, սակայն 1992-1994 թթ. վերականգնողական աշխատանքների ընթացքում վերականգնվեց դրանց խճանկարը։

## Պատմությունը

Մանեսի կամրջից առաջ այդ տեղում գտնվում էր Ռուդոլֆի հետիոտնային կամրջակը, որը կառուցվել է 1868-1869 թթ.: 
Նոր կամրջի մտահղացումը պատկանում էր Ֆրանցիշեկ Մենցլին և Ալոիս Նովիին, իսկ ճարտարապետական նախագիծը` Մեչիսլավ Պետրուին։ Կամրջի բացումը տեղի է ունեցել 1914 թ., սակայն շինարարական աշխատանքներն ավարտին են հասցվել Առաջին աշխարհամարտի տարիներին` 1916 թ.։ Առաջին համաշխարհային պատերզամի տարիներին և մինչև 1920 թ. կամուրջը կոչվում էր Արքիդուքսի կամուրջ` Ավստրո-Հունգարիայի արքիդուքս Ֆրանց Ֆերդինանդի պատվին։ 1920 թ. կամուրջը վերանվանվեց չեխ հռչակավոր նկարիչ Յոզեֆ Մանեսի պատվին։ 1960-ականներին կամրջի երթևեկելի մասի և մայթերի յուրօրինակ խճապատկերն ասֆալտապատվեց։ Դա առաջացրեց որոշ խնդիրներ և 1992-1994 թթ. վերականգնողական աշխատանքների ընթացքում մայթերի ասֆալտը հեռացվեց։

## Ճարտարապետությունը
Կամուրջն ամբողջովին բետոնե է և ունի չորս կամարաթռիչք։ Ավելի ուշ ավելացվել են որոշ երկաթբետոնե հատվածներ։
Կամուրջը կառուցված է 1910 թվականի համար ժամանակակից ոճով, չեխական կուբիզմի որոշ դետալներով (չեխ քանդակագործ Էմանուել Հալմանի շատրվանը և այժմ գոյություն չունեցող տոմսավաճառների կրպակը)։ Կամրջի կողքերին կան վլտավյան լողորդների կյանքից դրվագներ պատկերող նախշաքանդակներ։ Հին քաղաքի կողմից կամուրջը զարդարված է գարգուլյաներով, շատրվաններով, իսկ Փոքր քաղաքի կողմից` քաղաքի և պետության խորհրդանիշերով։ Հին քաղաքի կողմի կամրջագլխում` Յան Պալախի հրապարակի ծայրամասում 1951 թ. տեղադրվել է Յոզեֆ Մանեսին պատկերող արձան, որի հեղինակն է Բոհումիլ Կաֆկան։

## Անվանումները
* 1914-1920 թթ. - Արքիդուքս Ֆրանց Ֆերդինանդի կամուրջ () 
* 1920 թվականից - Մանեսի կամուրջ ()

## Ծանոթագրություններ

Կատեգորիա:Պրահայի կամուրջներ
Կատեգորիա:Վլտավա գետի կամուրջներ
Կատեգորիա:Համաշխարհային ժառանգություն Չեխիայում
Samsung Galaxy S6/S6Edge+

**Samsung Galaxy S6** (SM-G920, SM-G925, SM-G928), սմարթֆոն վեցերորդ սերնդի Galaxy S, թողարկել է Samsung Electronics, 2015 թվականի մարտի 1 Բարսելոնա քաղաքում MWC միջազգային ցուցահանդեսում։ Միևնույն ժամանակ 2015 թվականի օգոստոսի 15 ներկայացվել է Galaxy Unpacked 2015 ցուցահանդեսում Samsung Galaxy S6 Edge+ սմարթֆոնը։ Սմարթֆոնի hետևի վահանակն ամբողջովին պատրաստված է մետաղից, ունի 16 մեգապիքսելանոց հիմնական տեսախցիկ, մատնահետքի սկաներ և իմպուլսային սենսոր։

## Տեխնիկական տվյալներ
### Սարքավորման դրույթը
Սմարթֆոնը կառավարվում է 64-բիթանոց ութմիջուկանի Exynos 7420 պրոցեսորով, կատարելով 14 նմ տեխնոլոգիական պրոցես և ունի արագացնող գրաֆիկական Mali-T760 պրոցեսոր։ Ընկերությունը սմարթֆոնը պետք է թողարկեր նաև  Snapdragon 810 պրոցեսորով, սակայն փորձերի ընթացքում այն շատ ուժեղ տաքանում էր։ Օպերատիվ հիշողությունը կազմում է 3 ԳԲ S6 և 4 ԳԲ S6 Edge ու S6 Edge+։ Սարքը ունի 32,64 և 128 ԳԲ մշտական հիշողություն։ Մարտկոցի հզորությունը կազմում է 2550 միլիամպեր ժամում, նաև ունի անլար լիցքավորման հնարավորություն։ Էկրանը պատրաստված է նոր  Quad HD Super AMOLED տեխնոլոգիայով։ Հեռախոսի էկրանը հնարավորություն ունի ցուցադրել պիքսելների խտությունը 577 ppi (պիքսել դյուրմում)։

### Ծրագրային ապահովում
Օպերացիոն համակարգը Samsung Galaxy S6 համար հանդիսանում է  Android 5.0.2 Lollipop, վերամշակված Samsung TouchWiz ինտերֆեյսի հետ միասին։ Ավելի ուշ հասանելի է դարձել Android 6.0 Marshmallow տարբերակը։ 2017 թվականի մարտին սմարթֆոնը  թարմացվեց մինչև Android 7.0  Nougat տարբերակը։

## Ծանոթագրություններ

## Արտաքին հղումներ
* Սամսունգ Գալաքսի Ս6 
*  Samsung Galaxy S6 և Galaxy S6 Edge սմարթֆոնների բնութագիրը -հատկանիշները, բացթողման ամսաթիվը
* Samsung Galaxy S6 և Samsung S6 Edge:  MWC ցուցահանդեսի տեսանյութը
* Samsung Galaxy S6 դիտումը 
*  Samsung Galaxy S6 վիդեո դիտումը
*  Galaxy S6 դիտումը և անլար լիցքավորում

Կատեգորիա:Սմարթֆոններ
Կատեգորիա:Սամսունգ
Պուտիչայ Կասետսին

**Պուտիչաի Կասետսին** (Պուշ) (թայերեն՝ พุฒิชัย เกษตรสิน (พุฒ), ), թաիլանդացի դերասան, DJ և հեռուստահաղորդավար է։ Դերասանական կարիերայում հայտնի է դարձել «Անճոռնի ճուտիկը»,  «Կատարյալ մարտ» և «Ես կդառնամ սուպերսթար» աշխատանքների շնորհիվ։ Ինչպես նաև «Գեղեցիկ կովբոյ» սերիալի շնորհիվ։

## Կենսագրություն
Ծնվել է Ռաթչաբուրիում, նահանգ կենտրոնական Թաիլանդում, Պուտիչայի ընտանիքի 6 որդիներից 4-րդն է։ Նրա ընտանիքը ունի գյուղատնտեսության բիզնես Ռիթչաբուրիում։ Պուտիչայը երազում էր դառնալ պրոֆեսիոնալ ֆուտբոլիստ, բայց ավագ դպրոցում համոզվեց, որ պետք է աշխատի զվարճալի շոուների բնագավառում։

Պուտիչայը 1-6 դասարանները ավարտել է Ռաթչաբուրիի Վանսա Մարիա դպրոցը, այնուհետև միջնակարգ կրթությունն ավարտել է Prasartratprachakit դպրոցում։

## Կարիերա
### 2010-2013: Կարիերայի սկիզբ
Պուտիչային իր կարիերան սկսել է GMM Grammy-ում որպես DJ HOTWAVE 91.5FM ռադիոյում և DJ  Chill FM համար, իսկ ավելի ուշ O։IC TV համար։ Նա իր դերասանական կարիերան սկսեց, երբ ստացավ փոքր դեր Koo Rak Tang Kua սիթքոմում Thunder հեռուստատեսությամբ։ Այնուհետև նա ոստիկանի դեր ստացավ Jood Nad Pob սերիալում, որը ցուցադրվում էր 3-րդ ալիքով, որտեղ նա հայտնվում է 23-80-րդ սերիաներում։ Ավելի ուշ նա ոչ մեծ դերեր ստացավ լակորներում։ 2014 թվականին Պուտիչայն առաջնաելույթ ունեցավ որպես առաջատար դերասան Leh Nangfah լակորնում, Վաննարոտ Սոնտիչայի հետ։ Այդ ժամանակից ի վեր նա սկսել է  ավելի շատ երկրպագուներ ձեռք բերել։ Համենայն դեպս  ռադիո   DJ-ի աշխատանքը դեռ նրա սիրած զբաղմունքն է, ինչպես նշում է նա. «Աշխատանքը ունի իր հմայքը, և յուրաքանչյուր DJ ունի իր սեփական ոճը։ Թերևս ես հանդես էի եկել բազմաթիվ հեռուստատեսային շարքերում, բայց  DJ աշխատանքները դեռևս իմ հիմնական առաջնահերթությունն էր»։

### 2015
Այս տարի Պուտիչայը հայտնի դարձավ շնորհիվ իր աշխատանքի։ Նա  չի հեռանում թաիլանդական հեռուստատեսության էկրանից ամբողջ տարվա ընթացքում։ Տարին սկսեց «Անճոռնի ճուտիկը»,  «Կատարյալ զույգը», որը ցուցադրվում էր GMM25 ալիքով, Պուտիչայը գրավում է դեռահասների սրտերը և ստեղծում ինքնատիպ Պի Սուե ֆենոմեն ։

## Ծանոթագրություններ

Կատեգորիա:Թաիլանդցի դերասաններ
Կատեգորիա:Հեռուստատեսային դերասաններ
Կատեգորիա:Մոդելներ
Կատեգորիա:Հեռուստահաղորդավարներ
MIUI

**MIUI** (Հապավումը բացվում է ինչպես՝ *Mi User Interface*  և արտասանվում ինչպես՝ "Մի Յու Այ"), ՕՀ նախատեսված սմարթֆոնների և պլանշետների համար, այն ստեղծվել է Xiaomi-ի կողմից, որի համար որպես հիմք օգտագործվել է Google-ի Android օպերացիոն համակարգը։ MIUI-ում ընդգրկված են Android և iOS համակարգերի հաջողված ֆունկցիաներ, որոնք տեղ չեն գտել ստանդարտ Android համակարգում, դրանցից են նոր տեսախցիկը, նվագարկիչը, թեմաների ապահովումը։

Xiaomi-ն թողարկել է տարբեր սմարթֆոններ, որոնցից բոլորը վաճառքի են հանվում նախապես տեղադրված MIUI համակարգով, բացի իր իսկ սարքերից Xiaomi-ն տրամադրում է MIUI ՕՀ-ը այլ արտադրողների սարքերի մեջ տեղադրելու հնարավորություն, ինչպիսիք են՝ Samsung, Sony, HTC, LG, One Plus և Nexus.

## Զարգացում
MIUI-ը հիմնված է Android-ի և CyanogenMod-ի ելքային կոդերի վրա. Սկզբնական շրջանում կոդավորվել է չինարեն լեզվով, Xiaomi-ն ավելացրել է մի քանի հավելված ՕՀ-ը բարելավելու համար, ավելացվել էն MiTalk-ը, որը իրենից ներկայացնում է Blackberry Messenger-ի և iMessage-ի նման հավելված (4-5-րդ տարբերակներից տեղադրվում է առանձին), նշումները, պահուստը, երգերի նվագարկիչը, նկարների սրահը և այլ ծրագրեր․ MIUI-ի թարմացումները տարածվում են ամեն ուրբաթ (բացառությամբ տոների) ОТА (Օդային) տարբերակով։ Այնուհետև այն օգտատերերի կողմից թարգմանվում է այլ լեզուներով և տարածվում ոչ պաշտոնական միջոցներով։

### MIUI-ը և Google Play ծառայությունները
Google-ը ունեցել է տարաձայնություններ Չինաստանի կառավարության հետ, այդ իսկ պատճառով, չինաստանի համար նախատեսված Xiaomi ապրանքներում բացակայում են Google Play ծառայությունները, սակայն Xiaomi-ի տեխնիկան տարածում է գտել նաև չինաստանից դուրս, այդ իսկ պատճառով միջազգային շուկայի համար նախատեսված սարքավորումները մատակարարվում են արդեն իսկ տեղադրված Google Play ծառայութուններով և հավելվածներով, ինչպիսիք են՝ Gmail, Google Maps, իսկ MIUI-ի գլոբալ տարբերակը սերտիֆիկացված է Google-ի կողմից։

## Տարբերակների պատմություն

## Ծանոթագրություններ

Կատեգորիա:Xiaomi
Կատեգորիա:Անդրոիդ
Կատեգորիա:Չինական ապրանքանիշներ
Դրյո (շրջան)

**Դրյո** (), շրջան () Ֆրանսիայում՝ Կենտրոն-Լուարի հովիտ երկրամասի Էր և Լուար դեպարտամենտոմ։ Շրջանի կազմում ընդգրկված է 108 համայնք։ Սուպրեֆեկտուրան Դրյոն է։ Շրջանի բնակչության թվաքանակը 2006 թվականի տվյալներով եղել է 126.176։ Բնակչության խտությունը կազմում է  84 մրդ/կմ²։ Շրջանի տարածքը՝ 1501 կմ²։

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ` Դրյոյի շրջան 

## Ծանոթագրություններ

Կատեգորիա:Ֆրանսիայի շրջաններ
Isabel Garcia (հագուստ)

մինի|աջից|Isabel Garcia Logo
**Isabel Garcia (հագուստ)**՝ նորաձև հագուստի միջազգային ապրանքանիշ, որը ձևավորվել է 2009 թվականին։

Ապրանքանիշի գլխադասային գրասենյակը, գլխավոր ստեղծագործական և արտադրական կենտրոնները գտնվում են Իտալիայի Բոլոնյա քաղաքում։ Ապրանքանիշը ունի երկու ցուցադրությունների սրահ Եվրոպայում և սեփական ինտերնետ խանութ։ 2015 թվականի մարտի դրությամբ գործակալությունում աշխատում են 200 աշխատակիցներ։

Isabel Garcia բրենդը ներկայացված է երեք հիմնական ուղղություններով՝ Gold Label, Isabel Garcia и Red Isabel, դրանցից յուրաքանչյուրում բացի հագուստից կան նաև աքսեսուարներ։

Gold Label հավաքածուն առաջնաելույթ է ունեցել 2014 թվականի սեպտեմբերին, Լոնդոնում՝ նորաձևության շաբաթվա ընթացքում։ Այն կայացել է լոնդոնյան Freemasons’ Hall-ում և լուսաբանվել է բրիտանական Vogue  հրատարակության և Fashion TV-ի կողմից։

## Գարուն-ամառ հավաքածու 2015
2015 թվականի փետրվարին Isabel Garcia ներկայացրեց իր նոր գարուն - ամառ հավաքածուն, որտեղ գլխավոր մոտիվը թիթեռներն էին։ Թեթև, մետաքսյա և կիսաթափանցիկ կտորները համապատասխանում են դիզայներների մտահղացումներին։ Հայտնի դերասանուհիներ, մոդելներ հագուստներ են ընտրում Isabel Garcia-ից, ինչպես հատուկ միջոցառումների, այնպես էլ հանգստի համար։

## Բրենդ
Գործակալությունը առաջնորդվում է «Պոդյումից անմիջապես զգեստապահարան» սկզբունքով։ Isabel Garcia- մոդելները կողմնորոշված են 20-45 տարեկան կանանց վրա։ Հավաքածուները լրացվում են 2 շաբաթը մեկ անգամ։ Օնլայն խանութում նոր մոդելները հայտնվում են ամեն օր։

Isabel Garcia-ն հակված է համագործակցության և հաջող աշխատում է մոնոբրենդների և մուլտիբրենդների հետ՝ ամբողջ աշխարհի առևտրային հարթակների հետ՝ Եվրոպա, ԱՄՆ, Կանադա, Ավստրալիայում։

Isabel Garcia-ի գլխավոր տնօրենը Եվրոպայում Վանդա դել Սասոն է (Իտալիա)։

## Բաժնեհատվածներ
* Բոլոնյա, Իտալիա՝ ստեղծագործական լաբորատորիա, արտադրական կենտրոն և պահեստ
* Փարիզ, Ֆրանսիա՝ ցուցադրության սրահ
* Լոնդոն, Մեծ Բրիտանիա՝ PR և ցուցադրության սրահ
* Վիսբադեն, Գերմանիա՝ ցուցադրության սրահ
* Մոսկվա, Կազան, Ռուսաստան՝ ցուցադրության սրահներ
* Կիև, Օդեսա, Ուկրաինա՝ ցուցադրության սրահներ

## Խանութներ
2017 թվականի մարտի դրությամբ Isabel Garcia-ն ունի 28 խանութներ։
* Ռուսաստան՝ 13
* Իտալիա՝ 1
* Ֆրանսիա՝ 1
* Ուկրաինա՝՝ 5
* Ղազախստան՝ 7
* Ղրղզստան՝

## Ծանոթագրություններ

## Արտաքին հղումներ
* 
* https://redisabel.com/ 

Կատեգորիա:Նորաձևություն
Լև Դումբրովա

**Լև Դումբրովա** (, ), ռուս զորավար, գեներալ-մայոր։

## Կենսագրություն
Լև Դումբրովան ծնվել է 1865 թվականի փետրվարի  21-ին  (նոր տոմարով մարտի 5-ին), եղել է Պոդոլսկի նահանգի քաղքենի ազնվականներից։ Քիշինևի 2-րդ գավառական ուսումնարանն ավարտելուց հետո 1882 թվականին ռազմական ծառայության է անցել որպես 3-րդ կարգի հոժարակամ շարքային զինվոր 54-րդ Մինսկի Բոլգարսկի Ցարի հետևակային գնդում։ Նույն տարվա օգոստոսին ընդունվել է Օդեսայի հետևակային յունկերական ուսումնարանի նախապատրաստական դասարան։ Ուսումնարանի գիտության դասընթացն ավարտելուց հետո 1885 թվականին ստացել է ենթապրապորշչիկի կոչում և գործուղվել իր գունդ։

1886 թվականի փետրվարին Լև Տրոֆիմովիչը ստացել է պոդպորուչիկի կոչում և փոխադրվել Ժիտոմիրի 56-րդ հետևակային գունդ` զբաղեցնելով 1-ին գումարտակի համհարզի և գնդի զինանոցի վարիչի պաշտոնը։ 1896 թվականին փորձել է ընդունվել գլխավոր շտաբի Նիկոլաևյան ակադեմիա, սակայն ձախողվել է։ Հաջորդ տարի պորուչիկ Դումբրովը նորից է փորձել ընդունվել ակադեմիա, սակայն կրկին ձախողվել է։ 1898 թվականին երրորդ փորձով հանձնել է ընդունելության քննությունները և հայտնվել ակադեմիայի ունկնդիրների շարքում։ 1901 թվականին ավարտել է լրացուցիչ դասընթացները  և «գիտության մեջ գերազանց հաջողությունների» համար ստացել կապիտանի կոչում։ Ավարտելուց հետո ծառայության է նշանակվել Գլխավոր շտաբի Կովկասյան ռազմական օկրուգի շտաբում։

1904 թվականի նոյեմբերին ծառայության է նշանակվել Գլխավոր Շտաբում, 1906 թվականին՝ Գերագույն շտաբի գլխավոր վարչությունում։ 1908 թվականի դեկտեմբերին գերազանց ծառայության համար ստացել է գնդապետի կոչում։ 1909 թվականին Լյուբլինյան 59-րդ հետևակային գնդում անցել է գումարտակի հրամանատարական ցենզ և 1910 թվականի հոկտեմբերի 5-ին Գերագույնի հրամանով նշանակվել 48-րդ հետևակային դիվիզիայի շտաբի պետ։

Առաջին համաշխարհային պատերազմի սկզբում Դումբրովան եղել է Ռիմնիկի 192-րդ հետևակային գնդի  ժամանակավոր հրամանատար, 1914 թվականին նշանակվել է 34-րդ հետևակային դիվիզիայի շտաբի պետ, 1915 թվականի մարտի 4-ին ստանձնել է 311-րդ Կրեմենեցկի հետևակային գնդի հրամանատարությունը։ 1915 թվականի հուլիսի 5-ին մարտական հաջողությունների համար ստացել է գեներալ-մայորի կոչում։ 1916 թվականի մարտի 5-ին նշանակվել է 28-րդ հետևակային դիվիզիայի շտաբի պետ` փոխադրվելով Գերագույն շտաբ։

1916 թվականի փետրվարի 29-ից գտնվել է Պետրոգրադի ռազմական օկրուգի պահեստազորում  (այլ տվյալներով հաշվառված է եղել Կիևյան ռազմական օկրուգի շտաբի բանակային հետևակի ռեզերվում)։

1917 թվականի ապրիլի 13-ին (նոր տոմարով ապրիլի 26-ին) հանկարծամահ է եղել։

## Պարգևներ
* Պարգևատրվել է Սուրբ Գեորգիի 4-րդ աստիճանի շքանշանով  (1915 թվականի դեկտեմբերի 30-ին)
* Պարգևատրվել է Ռուսական կայսրության այլ շքանշաններով, այդ թվում սուրբ Ստանիսլավի 3-րդ աստիճանի շքանշանով  (1894 թ.) և սուրբ Աննայի 3-րդ աստիճանի շքանշանով (1905 թ.)

## Ծանոթագրություններ

## Արտաքին հղումներ
* ДУМБРОВА Лев Трофимович
* Думброва Лев Трофимович 
* Думброва Лев Трофимович 

Կատեգորիա:Առաջին համաշխարհային պատերազմի մասնակիցներ
Կատեգորիա:Ռուս գեներալ-մայորներ
Կատեգորիա:Ռուս զորավարներ
Կատեգորիա:Ռուս ռազմական գործիչներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Վլադիմիր Դյակով

**Վլադիմիր Դյակով** (, ), ռուս սպա, Սպիտակ շարժման մասնակից, էմիգրանտ, Դոնի զորքերի զինվորական ավագ, Ալեքսանդրովյան հետևակային գնդի գնդապետ, էմիգրացիայում զբաղվել է բարեգործությամբ։

## Կենսագրություն
Վլադիմիր Դյակովն ավարտել է ռեալական ուսումնարանը և Դոնի ատամանական ուսումնարանը (1914)։ Դոնի կազակական զորամասերի շարքերում մասնակցել է 1914—1918 թվականների Մեծ պատերազմին, վիրավորվել է, պարգևատրվել մարտական գերազանցության համար։ Առաջիններից մեկն է անդամագրվել Կամավորական բանակին (1917), որտեղ եղել է Պարտիզանական (հետագայում Ալեքսեևյան հետևակային) գնդի առաջին համհարզը։ Գնդի կազմում մասնակցել է Առաջին Կուբանյան  (Սառցային) գնդի արշավանքին և անցել ամբողջ Քաղաքացիական պատերազմը, կրկին վիրավորվել։

Ղրիմից Ռուսական բանակի էվակուացիայից հետո ծառայել է Գալիպոլիում, այնուհետև Բուլղարիայում, որտեղից էլ փոխադրվել է Ֆրանսիա։ Էմիգրացիայում եղել է Ալեքսեևցիների միավորման անդամ։ 1981 թվականին գեներալ Վլադիմիր Խարժենսկու մահից հետո նշանակվել է Եվրոպայում Ռուսաստանի գլխավոր ռազմական միության և Գալիպոլցիների միության նախագահի պաշտոնում։ Վլադիմիր Դյակովը վերջին բարձրաստիճան սպան է եղել, ով զբաղեցրել է այդ պաշտոնը։

Եղել է մարտնչող կազակների միության անդամ, մշտապես նվիրաբերել է միջոցներ կազակների և նրանց ընտանիքների համար։ 1983 թվականի  դեկտեմբերի 15-ից մինչև 1984 թվականի հուլիս եղել է Ռուսաստանի համառազմական միության նախագահը։ Ապրել է Ալբիում, որտեղ չկային օգնականներ և ստիպված 1984 թվականի հուլիսին կառավարումը փոխանցել է Ռուսաստանի համառազմական միության պարուչիկ Պ. Ա. Կալինիչենկոյին։

Մահացել է 1985 թվականի սեպտեմբերի 15-ին Ալբիում, Վերին Գարոն, Ֆրանսիա։ Թաղված է նույն տեղում։

## Ծանոթագրություններ

## Արտաքին հղումներ
* Информация Отделов РОВС в Европе, № 88 и Галлиполийцев, № 131. Париж. Декабрь 1984. С. 2.
* *Иванов И. Б.* Председатели и начальники Русского Обще-Воинского Союза // Наши Вести. № 450/2751. Март, 1998.
* *Голдин В. И.* Солдаты на чужбине. Русский Обще-Воинский Союз, Россия и Русское Зарубежье в XX—XXI вв. Архангельск, 2006.
* 
* Дьяков Владимир Иванович // Российское зарубежье во Франции, 1919—2000 ։ биогр. слов. = [L'Émigration russe en France, 1919—2000] ։ в 3 т. / под общ. ред. Л. Мнухина, М. Авриль, В. Лосской. — М. ։ Наука ; Дом-музей Марины Цветаевой, 2008. — Т. 1 ։ А—К. — С. 520. — 794 с. — 1000 экз. — ISBN 978-5-02-036267-3. — ISBN 978-5-02-036267-3 ; ISBN 978-5-93015-104-6 (т. 1)

Կատեգորիա:Առաջին համաշխարհային պատերազմի մասնակիցներ
Կատեգորիա:Ռուս ռազմական գործիչներ
Կատեգորիա:Ռուսաստանի քաղաքացիական պատերազմի մասնակիցներ
Բելոգրադչիկ (ամրոց)

**Բելոգրադչիկ ամրոց** () կամ **Կալետո** (, ` ամրոց բառից), հին ամրոց, որ գտնվում է Բուլղարիայում` Բալկանյան լեռների հյուսիսային լանջին` Բելոգրադչիկ քաղաքից հյուսիս-արևմուտք։ Բելոգրադչիկի ժայռերի հետ պատմական ու մշակութային կարևոր արժեք է ներկայացնում։ Բուլղարիայի այն ամրոցներից է, որ լավ են պահպանվել մինչև մեր օրերը։ Բուլղարիայի մշակույթի հուշարձան է։

Ամրոցային պատերի հաստությունը 2 մ է հիմքի մոտ, բարձրությունը` 12 մ։ Երեք առանձին ամրություններն իրար են միացված դարպասներով։ Ամրոցի ընդհանուր մակերեսը 10.210 մ² է։ Ավելի ուշ ամրոցը վերակառուցվել է` ստանալով Բուլղարիայի մշակույթի հուշարձանի կարգավիճակ։ Ներկայումս գտնվում է Պատմության թանգարանի ենթակայության տակ։

## Պատմություն
Ամրոցը հիմնադրվել է դեռևս Հռոմեական կայսրության օրոք։ Շրջակա ժայռերը բնական լավ պաշտպանություն են հանդիսացել, այդ իսկ պատճառով ամրոցային պատեր են կառուցվել հիմնականում հյուսիս-արևմուտքում և հարավ-արևելքում։ Ամրոցն ավելի շատ ունեցել է դիտարկումների և ոչ պաշտպանական նշանակություն։ Ամրոցի բարձրությունը որոշ տեղերում հասել է 70 մ-ի։ 14-րդ դարում Իվան Սրացիմիր արքան ընդարձակել է ամրոցի տարածքը` մի քանի աշտարակներ կառուցելով լեռնազանգվածի դիմաց։ Նրա կառավարման օրոք Բելոգրադչիկ ամրոցը Բուլղարիայի կարևորագույն աշտարակն է եղել` իր չափերով զիջելով միայն ժամանակի մայրաքաղաք Վիդինի Բաբա Վիդա ամրոցին։

1396 թվականին թուրքերը գրավեցին ամրոցը` ոչ միայն վերափոխելով այն, այլև այնտեղ պահակազոր տեղակայելով ապստամբությունները ճնշելու նպատակով։ 19-րդ դարի սկզբին ամրոցը վերակառուցել են` նրան ավելացնելով թուրքական և եվրոպական ճարտարապետական տարրեր։ Վերակառուցման համար հրավիրվել են ֆրանսիացի և իտալացի ինժեներներ։ 1850 թվականին ամրոցը կարևոր դեր է խաղացել Բուլղարիայում հակաթուրքական ապստամբությունները ճնշելու գործում։ Վերջին անգամ ամրոցը պաշտպանական նկատառումներով օգտագործվել է 1885 թվականին՝ սերբա-բուլղարական պատերազմում։ Ներկայումս Բելոգրադչիկը թանգարան-ամրոց է։

## Պատկերասրահ

Պատկեր:Belog 1.JPG|
Պատկեր:Belog 2.JPG|
Պատկեր:Belog 3.JPG|
Պատկեր:Belogradchik Fortress.png|


## Ծանոթագրություններ

## Արտաքին հղումներ
* Վիրտուալ ուղևորություն Բելոգրադչիկի ամրոցով
* Տեղեկություններ Բելոգրադչիկի ամրոցի մասին անգլերենով 

Կատեգորիա:Բուլղարիայի ամրոցներ
Կատեգորիա:Բուլղարիայի թանգարաններ
Կատեգորիա:Վիդինի մարզի շենքեր և կառույցներ
Իգոր Զյուլև

**Իգոր Ալեքսանդրովիչ Զյուլև** (, ), բելառուս ֆուտբոլիստ, «Իսլոչ» ակումբիպաշտպան։

## Կարիերա
Զյուլևը ծնվել է Միխանովիչում, համարվում է մինսկյան «Օլիմպիա» սպորտային դպրոցի սան։ Պրոֆեսիոնալ կարիերան սկսել է 2002 թվականին, երբ տեղափոխվեց սլոնիմյան «Կոմմունալնիկ» ակումբ։ Այնտեղ նա անցկացրեց հինգ տարի և խփեց ավելի քան 25 գնդակ։ Այնուհետև կես տարի խաղացել է «Սմորգոն» ակումբի կազմում և ևս երկու տարի սոլիգորսկյան «Շախտյոր» ակումբում։ Այդ ակումբի կազմում դարձել է առաջնության բրոնզե մեդալակիր, ինչպես նաև կրկնակի անգամ Բելառուսի Գավաթի եզրափակչի մասնակցող։ 2009 թվականի ամռանից մինչև անցած մրցաշրջանի ավարտը պաշտպանել է «Նաֆտան» ակումբի գույները, որի կազմում խաղացել է ավելի քան 200 խաղ, այդ թվում նաև եվրոգավաթներում։ 2012 թվականին նորպոլցյան ակումբի հետ հաղթել է իր առաջին տիտղոսը։

2017 թվականի փետրվարի 13-ին պայմանագիր է կնքել «Իսլոչ» ֆուտբոլային ակումբի հետ։

## Նվաճումներ
### Թիմային
;  Շախտյոր

* Բարձրագույն լիգայի բրոնզե մեդալակիր. 2007
* Բելառուսի Գավաթի եզրափակչի մասնակից. 2008, 2009

;  Նաֆտան

* Բելառուսի Գավաթի հաղթող. 2012

## Արտաքին հղումներ
* Էջը ՖԱ «Նաֆտան» կայքում 
* 
* Վիճակագրությունը

## Ծանոթագրություններ

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Սոն Ջի Հյոն

**Նամ Ջի Հյոն** ( ), հարավկորեացի երգչուհի, պարուհի, դերասանուհի, 4Minute խմբի ավագ, որն առաջնաելույթ է ունեցել 2009 թվականին Cube Cube Entertainment լեյբլով։

## Կենսագրություն
Ջի Հյոն ծնվել է 1990 թվականի հունվարի 9-ին Սեուլում, Հարավային Կորեա։ Մականուն. Innocent ՝ Lovely Jihyun, 4-D Jihyun, Nam Hyori։ Ջի Հյոն JYP Entertainment-ում թրեյնի էր։ Երբ նա տեղափոխվել է ընկերություն, միանալով 4Minute խմբի այլ մասնակիցներին դարձել է ավագ։

2016 թվականի հունիսի 14-ին, երբ Cube Entertainment-ի հետ պայմանագիրը լրացավ, Ջի Հյոն չթարմացրեց այն։

Սեպտեմբերի 30-ին Նամ Ջի Հյոն բանակցություններ է վարում Artist Company գործակալության հետ՝ բացառիկ պայմանագիր կնքելու համար։

## Ֆիլմագրություն
### Դրամաններ

### TV շոու

### Երաժշտական տեսահոլովակ

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Դերասաններ այբբենական կարգով
Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացի պարուհիներ
Կատեգորիա:Հեռուստատեսային դերասանուհիներ
Ֆեյենորդ

**Ֆեյենորդը** (հոլանդ.՝ Feyenoord, [ˈfɛi̯əˌnoːrt]), ֆուտբոլային ակումբ Ռոտերդամից, Նիդերլանդներ։ Հանդես է գալիս Նիդերլանդների ֆուտբոլի առաջնությունում։ Ստեղծվել է որպես *Wilhelmina Rotterdam* 1908 թ.-ին, 1912 թ. դարձել է *Feijenoord,* իսկ 1978 թ.-ին վերջնականապես վերանվանվել *Feyenoord Rotterdam:* 1937 թ.-ից ի վեր Ֆեյենորդի տնային մարզադաշտն է *Stadion Feyenoord*-ը՝ առավել հայտնի որպես *De Kuip:*

Ֆեյենորդը Նիդերլանդների ամենահաջողակ ֆուտբոլային ակումբներից է։ Այն 16 անգամ հաղթել է Նիդերլանդների առաջնությունը, 14 անգամ՝ Նիդերլանդների գավաթը, 2 անգամ՝ Նիդերլանդների Սուպերգավաթը, 2 անգամ՝ ՈՒԵՖԱ Եվրոպայի Լիգան և 1-ական անգամ՝ Չեմպիոնների Լիգան ու միջմայրցամաքային գավաթը։

Ֆեյենորդը համարվում է ժողովրդի ակումբ, քանի որ ունի մեծ ազգային աջակցություն։ Թիմի ամենահաջողակ տարիները 1960-ական և 1970-ական թվականներն են, երբ Կուն Մուլեյնն ու Ուվե Չինդվալի օգնությամբ Ֆեյենորդը հաղթեց 6 Հոլանդիայի առաջնության գավաթ, 2 եվրոպական գավաթ և 1 միջմայրցամաքային գավաթ։

Ֆեյենորդի գլխավոր հակառակորդը Այաքսն է։ Այաքսի ու Ֆեյենորդի միջև խաղերը կոչվում են *De Klassieker (The Classic):* Ֆեյենորդի օրհներգն է *«Hand in Hand»*-ը։

## Արտաքին հղումներ
* Ֆեյենորդի պաշտոնական կայքը
* Ֆեյենորդի պաշտոնական կայքը (հոլանդերեն)
* Ֆեյենորդի պաշտոնական Տվիտերը
* Ֆեյենորդը sports.ru-ում
* Ֆեյենորդը football24 կայքում
* Ֆեյենորդի մասին soccerway-ում
* Ֆեյենորդը transfermarkt-ում
* Ֆեյենորդի վիճակագրությունը WhoScored-ում
* Ֆեյենորդը skysports-ում
* Ֆեյենորդի էջը UEFA.com-ում
* Ֆեյենորդը soccerbase.com կայքում

Կատեգորիա:Հոլանդական ֆուտբոլային ակումբներ
Էնգելսբերգի երկաթաձուլական գործարան

**Էնգելսբերգի երկաթաձուլական գործարան** (), մետաղագործական գործարան, որը գտնվում է Էնգելսբերգ գյուղում, Ֆագերստայից մոտավորապես 10 կմ հեռավորության վրա, Վեսթմանլանդ լեն, Շվեդիա։ Պատմական տեսարժան վայր է, գտնվում է ՅՈՒՆԵՍԿՕ-ի համաշխարհային ժառանգության ցուցակում։

## Անվանում
Էնգելսբերգի գործարանը անվանվել է ի պատիվ Անգիլկա, ով ծնվել էր Գերմանիայում և Էնգելսբերգում սկսել էր արտադրել երկաթ 14-րդ դարում։

## Պատմություն
Գործարանի ստեղծման թիվը վերագրվում է 13-րդ դարին։ Գրիչ Լարսոն Յուլենհեկի կողմից (1645—1706), իսկ XVII—XVIII դարերում աշխարհի առավել ժամանակակից մետաղագործական գործարաններից մեկն էր։ Այդ ժամանակ Շվեդիայում բարձրորակ երկաթ արտադրելով դարձրել է այդ շրջանում առաջատարը։ Տեղի գյուղացիները երկաթ էին ձուլում սովորական վառարաններում։

Ձուլման գործարանը աշխատել է մինչև 1919 թվականը։ Էնգելսբերգի գործարանը այսօր Շվեդիայում այդ ժամանակներից առավել պահպանված երկաթագործական արտադրությունն է։

ՅՈՒՆԵՍԿՕ-ի որոշմամբ 1993 թվականին այս ձեռնարկությունը գրանցվել է Համաշխարհային ժառանգության ցուցակում։

## Պատկերասրահ

Engelsbergs bruk Herrgården med flyglar.JPG|Առանձնատունը թևերով
Engelsbergs bruk Herrgården från trädgårdssidan.JPG|Առանձնատունը այգու կողմից
Engelsbergs bruk Västra flygeln 02.JPG|Հետևի թևը
Engelsbergs bruk Slaggstenstornen.JPG|Երկու աշտարակները խարամաբլոկից
Engelsbergs bruk Herrsmedjan.JPG|Դարբնոց
Engelsbergs bruk brukskontoret.JPG|Հին գրասենյակը
Engelsbergs bruk arkivet.JPG| Axel Johnson խմբի արխիվը
Engelsbergs bruk, nya brukskontoret.JPG|Նոր գրասենյակը
Engelsberg ironworks Sweden 011.JPG|Ամբարտակը և հրահալոցային վառարանը
Engelsberg ironworks Sweden 006.JPG|Հին ամբարը
Engelsberg ironworks Sweden 005.JPG|Էնգելսբերգի մետալուրգիական կոմբինատի ճանապարհը


## Ծանոթագրություններ

## Արտաքին հղումներ
*UNESCO description
*''Riksantikvarieämbetet'' description 
*''Ekomuseum Bergslagen'' description 
*''Photos from Engelsberg Ironworks'' description

Կատեգորիա:Շվեդիայի մշակութային ժառանգություն
Կատեգորիա:1681 հիմնադրումներ Շվեդիայում
Կատեգորիա:Համաշխարհային ժառանգություն Շվեդիայում
Կանայմա (ազգային պարկ)

**Կանայմա ազգային պարկ **(), ազգային պարկ Վենեսուելայի հարավ-արևելքում՝ Բրազիլիայի և Գայանայի սահմանի մոտ։ Պարկի մակերեսը մոտ 30000 կմ² է։ Գտնվում է Բոլիվար նահանգում և զբաղեցնում է նույնչափ տարածք, որքան Գրան Սաբանա բնական պարկը։

Պարկը բացվել է 1962 թվականի հունիսի 12-ին և երկրում իր չափերով զբաղեցնում է երկրորդ հորիզոնականը, զիջելով միայն Պարիմա-Տապիրապեկո պարկին։ 1994 թվականին Կանայման գրանցվել է ՅՈՒՆԵՍԿՕ-ի Համաշխարհային ժառանգության ցուցակում։ Պարկի հիմնական տեսարժան և արժեքավոր վայրը այստեղ գտնվող Տեպուին է (սեղանաձև լեռներ)։

Առավել հայտնի տեպուի պարկ է Ռորայման (ավելի բարձր է և առավել հեշտ է բարձրանալու համար) և Աույանտեպուին, որտեղ գտնվում է հայտնի ջրվեժ Անխելը, որն ամենաբարձրն է ամբողջ աշխարհում։ 

Ազգային պարկի տարածքը հայրենիքն է հնդկացիական պոմեն ժողովրդի համար, ովքեր տապուն համարում են որպես հոգիների տուն «մավարի»։ Այգին գտնվում է հեռավոր վայրում, ճանապարհները, որոնք կապում են բնակավայրերը, չափազանց քիչ են, այդ պատճառով էլ հիմնական տրանսպորտը փոքր ավիացիան է։

Տեղի բնակիչներն են պեմոնները, որոնք զբաղված են հիմնականում զբոսաշրջությամբ։

## Պատկերասրահ

File:Kukenan Roraima GS.jpg|
File:Canaima panoramic.jpg|
File:Kukenan_Tepuy_at_Sunset.jpg|
File:Quebrada del Jaspe.jpg|
File:Mt Roraima in Venezuela 001.JPG|
File:Mt Kukenan in Venezuela 001.JPG|
File:Termiteros Gran Sabana.jpg|
File:08-Canaima-avion.jpg|
File:Chinak-Meru (Aponguao).jpg|
File:Monte Roraima e Kukenan Tepui com sol radiante.jpg|
File:Salto Kamá 2.jpg|Kamá Falls
File:Canaima (Fabrizio Morroia).jpg|
File:Kukenam-Tepui.jpg|
File:Saltos Golondrina and Ucaima at Canaima Lagoon.jpg|


## Արտաքին հղումներ
* World Conservation Monitoring Centre 
* Official UNESCO-website entry
* Պարկի լուսանկարները
* Official information about the Canaima National Park 
* UNEP World Conservation Monitoring Centre 
* Official UNESCO website entry
* Video from  Canaima National Park
* Canaima National Park
* Protected Planet Page for Canaima 

Կատեգորիա:Վենեսուելայի ազգային պարկեր
Կատեգորիա:Համաշխարհային ժառանգություն Վենեսուելայում
Կատեգորիա:Կատեգորիա ԲՊՀՄ II
Կատեգորիա:1962 հիմնադրված բնության հատուկ պահպանվող տարածքներ‎
Ստամբուլի պատմական շրջաններ

**Ստամբուլի պատմական շրջաններ, **շրջաններ Ստամբուլ քաղաքում, Թուրքիա։ Այս շրջանները 1985 թվականին գրանցվել է ՅՈՒՆԵՍԿՕ-ի Համաշխարհային ժառանգության ցանկում։

Այս տարածքում Համաշխարհային ժառանգությունը ներառում է այնպիսի կառույցներ, ինչպիսիք են Սարայբուրնուն, Թոփքափը ամրոցը, Սուրբ Սոֆիայի տաճարը, Կապույտ մզկիթը, Սուրբ Իրինայի եկեղեցին, Սուլեյմանիե մզկիթը, Սուրբ Սերգեյի և Վակհայի եկեղեցին և Կոստանդնուպոլսի պարիսպները։

## Գոտիներ
Համաշխարհային ժառանգության օբյեկտը ընդգրկում է չորս գոտի, որոնք ցույց են տալիս քաղաքի պատմության հիմնական փուլերը, օգտագործելով առավել հեղինակավոր հուշարձաններ.
* Հնագիտական պարկ
* Զեյրկ թաղամասը, պաշտպանվել է 1979 թվականին;
* Պատի ամրապնդման գոտի, պաշտպանվել է 1981 թվականին։

## Ծանոթագրություններ

Կատեգորիա:Ստամբուլի պատմություն
Կատեգորիա:Համաշխարհային ժառանգություն Թուրքիայում
Գարամբա ազգային պարկ

**Գարամբա ազգային պարկ** (), ազգային պարկ, որը գտնվում է Կոնգոյի Դեմոկրատական հանրապետության  հյուսիս-արևելքում։ Այն Աֆրիկայի ամենահին ազգային պարկերից մեկն է։ Զբաղեցնում է 4480 կմ² տարածք։

Առաջին հերթին ազգային պարկը հայտնի է նրանով, որ այստեղ բնակվում են սպիտակ ռնգեղջյուրի հազվագյուտ տեսակ՝ հյուսիսային սպիտակ ռնգեղջյուր։

## Աշխարհագրություն
Հյուսիսում բնապահպանական տարածքում գերակշռում են խոնավ սավաննաները և բարձրախոտ մարգագետինները։ Դեպի հարավ շարժվելիս նրանք վերափոխվում են սակավատերևների, որն այնուհետև դառնում է ընդարձակ անտառ։ Պարկի հարավային կեսը առավելապես զբաղեցված է խոնավ աևադարձային անտառներով.

## Պատմություն
Ազգային պարկը հիմնադրվել է 1938 թվականին։ 1960 թվականին այստեղ կար  մոտ 1000 հյուսիսային սպիտակ ռնգեղջյուր։ Սակայն 1980 թվականին, Կոնգոյի քսանամյա պատերազմից հետո, նրանց թվաքանակը կրճատվել է մինչ 12 տեսակի։

1980 թվականին տեղի ունեցավ Գարամբայի ՅՈՒՆԵՍԿՕ-ի Համաշխարհային ժառանգության ցուցակում գրանցվելու գործընթացը։ Չորս տարի անց ազգային պարկը ընդգրկվել է Համաշխարհային ժառանգության օբյեկտների ցանկում, որոնք գտնվում են ոչնչացման վտանգի եզրին։ Դա ստիպել է Բնության պահպանության միջազգային միությանը, Վայրի բնության համաշխարհային հիմնադրամին և Ֆրանֆուրտյան կենդանաբանական հանրությանը գործարկել ծրագիր, որով հնարավոր էր վերականգնել այգու դաունան՝ համագործակցելով զաիրսկի կառավարության հետ։ Դրական արդյունքները հանգեցրել են այն բանին, որ 1992 թվականին Գարամբան ջնջվել է օբյեկտների ցանկից, որոնք գտնվում են ոչնչացման վտանգի տակ։

Սակայն 1996 թվականին պարկի տարածքը կրկին մտցվեց այդ ցուցակի մեջ, երբ զինվորականները կենդանիների սպանդ իրականացրին։ Սակայն այն արդյունավետ չէ հյուսիսային սպիտակ ռնգեղջյուրի համար, որը վերացման եզրին է։ 2005 թվականին հետազոտողները միայն 4 կենդանի ցուցակագրեցին։

## Պատկերասրահ

Galleryforest 300.jpg
White_rhinoceros_Hluhluwe-Umfolozi.jpg


## Ծանոթագրություններ

Կատեգորիա:1938 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Կոնգոյի Դեմոկրատական Հանրապետության ազգային պարկեր
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Կոնգոյի Դեմոկրատական Հանրապետությունում
Գազի համալսարան

**Գազի համալսարան** (), բարձրագույն ուսումնական հաստատություն Անկարայում։

Հիմնադրվել է 1926 թվականին Մուստաֆա Քեմալ Աթաթուրքի կողմից որպես ուսուցիչների վերապատրաստման ինստիտուտ։ 1982 թվականին, երբ Տնտեսագիտության և կոմերցիայի Անկարայի համալսարանը, Անկարայի պետական ինժեներաճարտարապետական ակադեմիան և մի շարք այլ ուսումնական հաստատություններ միացան իրար, ձևավորվեց Գազի համալսարանը։ Ներկայումս համալսարանը բաղկացած է 25 ֆակուլտետներից և 18 գիտահետազոտական կենտրոններից։ Համալսարանում սովորում են մոտ 50 000 ուսանողներ, այդ թվում նաև 1500 ուսանողներ Միջին Ասիայի թյուրքական երկրներից։ Գազիի համալսարանը ավարտել են Իլհան Բերքը, Մուստաֆա Բալելը, քաղաքական գործիչներ, 2004 թվականի օլիմպիական չեմպիոնուհի Նուրջան Թայլանը։ Համալսարանի ներկայիս ռեկտորն է դոկտոր Իբրահիմ Ուսլանը։

## Ֆակուլտետներ
* Արվեստների ֆակուլտետ
* Արվեստի և դիզայնի ֆակուլտետ
* Ճարտարապետության ֆակուլտետ
* Հաղորդակցության ֆակուլտետ
* Տնտեսագիտության և կառավարման ֆակուլտետ
* Ինժեներիայի ֆակուլտետ
* Գեղեցիկ արվեստների ֆակուլտետ
* Առողջապահական գիտությունների ֆակուլտետ
* Իրավագիտության ֆակուլտետ
* Բժշկական ֆակուլտետ
* Դեղագործական ֆակուլտետ
* Գիտությունների ֆակուլտետ
* Տեխնիկական կրթության ֆակուլտետ
* Տեխնոլոգիայի ֆակուլտետ
* Առևտրի և զբոսաշրջային կրթության ֆակուլտետ
* Տուրիզմի ֆակուլտետ
* Մասնագիտական կրթության ֆակուլտետ
* Գազի կրթության ֆակուլտետ
* Արդյունաբերական արվեստների կրթության ֆակուլտետ
* Փոլաթլըի անվան արվեստների և գիտությունների ֆակուլտետ

## Ծանոթագրություններ

## Արտաքին հղումներ
* Համալսարանի պաշտոնական կայք էջը  
* Գրադարան  
* Ռադիո Գազի FM  
* Ինժեներական ֆակուլտետ  
* Ճարտարապետության ֆակուլտետ  
* Տնտեսագիտության և կառավարման ֆակուլտետ  

Կատեգորիա:1926 հիմնադրված կրթական հաստատություններ
Կատեգորիա:Թուրքիայի համալսարաններ
Կատեգորիա:Մուսթաֆա Քեմալ Աթաթուրք
Մատեյ Ղիկա

**Մատեյ Ղիկա** (, ), մոլդովացի պետական գործիչ, ֆանարիոտ Ղիկաների իշխանական ընտանիքից, ով 1753-1756 թվականներին ղեկավարել է Մոլդովական իշխանությունը։

## Կենսագրություն
Մատեյ Ղիկան ծնվել է 1728 թվականին։ 1752 թվականի սեպտեմբերի 11-ին դարձել է Վալախիայի իշխան։ Այս պաշտոնում է մնացել ընդամենը մեկ տարի և 1753 թվականի հունիսի 22-ին դարձել է Մոլդովայի իշխան։ Հայտնի է նաև այն փաստը, որ 1755 թվականի դեկտեմբերի 9-ին Մատեյի հրամանով բռնագանձվել են եկեղեցու կալվածքների մեծ մասը՝ այդ թվում և Սուրբ Սավայի վանքի հողերը։

Նրա թագավորանիստը՝ Կալարաշովկան, ներկայումս շարքային գյուղ է Մոլդովայի Հանրապետությունում՝ Մերձնեստրի սահմանի մոտ։ 1622 թվականին ստեղծել է կալարաշների գործակալությունը, որի կրողները Մոլդովայի իշխանությունում ունեին որոշակի արտոնություններ, այդ թվում՝ հարկային արտոնություններ։

1755 թվականին Մատեյ Ղիկան հրաժարվել է Քիշինևի Սուրբ ուրբաթավանքի իր կալվածքներից և այն հանձնել վանական Գալաթին։ Հանձման նամակում նա գրել է այսպես․ «*Քիշինևի շուկա, տուն, խանութ, նկուղ…*»։

## Տես նաև
* Մոլդովական իշխանություն

## Ծանոթագրություններ

Կատեգորիա:Մոլդովացի պետական գործիչներ
Հալիթ Աքչաթեփե

**Հալիթ Աքչաթեփե** (, ), թուրք դերասան։ 2011 թվականին արժանացել է Անատոլիական միջազգային կինոփառատոնի մրցանակի։ Համարվում է թուրքական կինեմատոգրաֆիայի հեղինակավոր ներկայացուցիչներից մեկը։

## Կենսագրություն
Հալիթ Աքչաթեփեն ծնվել է 1938 թվականի հունվարի 1-ին Ստամբուլի Յուսքյուդար շրջանում։ Նրա հայրը եղել է թուրք հայտնի դերասան Սըթքը Աքչաթեփեի ընտանիքում։ Սովորել է Սեն Բենուա ֆրանսիական վարժարանում։ Գեղարվեստական ֆիլմում առաջին անգամ նկարահանվել է 5 տարեկան հասակում՝ 1943 թվականին նկարահանվելով «Տանջահար Փընար» ֆիլմում։ 1942-1954 թվականներին պատանի դերասան Աքչաթեփեն նկարահանվել է 16 ֆիլմերում։ Իր դերասանական կարիերայի ընթացքում Հալիթ Աքչաթեփեն մարմնավորել է, ընդհանուր առմամբ, 79 դերեր, չհաշված հեռուստասերիալները և թատերական ներկայացումները։

2011 թվականին Հալիթ Աքչաթեփեն արժանացել է «Ոսկե նարինջ» մրցանակի՝ թուրքական կինեմատոգրաֆիայում ունեցած մեծ ավանդի համար։ Դարձել Ստամբուլի 31-րդ միջազգային կինոփառատոնի պատվավոր մրցանակակիր։

1963 թվականից 1981 թվականներին ամուսնացած է եղել Թյուլին Աքչաթեփեի հետ։ Նրանք ունեն դուստր։

Մահացել է 2017 թվականի մարտի 31-ին Ստամբուլի Բեշիկթաշ շրջանի մասնավոր կլինիկաներից մեկում։

## Ծանոթագրություններ

## Արտաքին հղումներ
* Filmnavi.ru — ваш навигатор в мире кино. 
* Default Web Site Page

Կատեգորիա:Թուրք դերասաններ
Կատեգորիա:Անձինք:Ստամբուլ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Ստամբուլում ծնված դերասաններ
Կատեգորիա:Սկյուտարում ծնված անձինք
Կատեգորիա:Անձինք Սկյուտարից
Մարտին Մերժանով

**Մարտին Իվանովիչ Մերժանով** (Մարտին Հովհաննեսի Մերջանյանց, ), ծագումով հայ խորհրդային մարզական լրագրող, ֆուտբոլիստ։ Որպես դարպասապահ հանդես է եկել «Ունիոն» (Կրասնոդար) թիմում։ Ճարտարապետ Միրոն Մերժանովի (1895-1975) եղբայրն է։

## Կենսագրություն
Ծնվել է 1900 թվականի դեկտեմբերի 4-ին (հին տոմարով՝ նոյեմբերի 21-ին) Նոր Նախիջևանում (այժմ՝ Դոնի Ռոստովի Պրոլետարսկի շրջանի կազմում)։

Մասնակցել է Ռուսաստանի քաղաքացիական և Հայրենական մեծ պատերազմներին։

Մամուլում սկսել է աշխատել 1920-ական թվականներից։ Կազմել և խմբագրել է ռոստովյան «Սովետսկի յուգ» («Խորհրդային հարավ») թերթի ամենամսյա «Կ սպորտու» («Դեպի սպորտ») հավելվածը, ապա` ամենշաբաթյա ֆուտբոլային թերթը Կրասնոդարում։ Համագործակցել է Ռոստովի և Կրասնոդարի տարբեր թերթերի, ինչպես նաև «Լենինգրադսկայա պրավդայի», «Ռաբոչայա գազետայի», «Վոդնի տրանսպորտի», «Տրուդի» հետ։

Եղել է «Պրավդա» թերթի զինվորական թղթակիցը, 1945 թվականի մայիսին ներկա է եղել Ի. Ի. Կլիմենկոյի հրամանատարությամբ ՍՄԵՐՇ-ի 79 կորպուսի հակահետախուզության բաժնի կողմից Հիտլերի և Գեբելսի մարմինների հայտնաբերման ժամանակ։ Բաժնի վարիչ է աշխատել «Օգոնյոկ» ամսագրում։

1960-1966 թվականներին եղել է «Սովետսկի սպորտ» օրաթերթի ֆուտբոլի բաժնի խմբագիր և «Ֆուտբոլ» շաբաթաթերթի (հետագայում` «Ֆուտբոլ-հոկեյ») գլխավոր խմբագիր։ Մերժանովը դարձել է ԽՍՀՄ-ում մեծ ժողովրդականություն վայելող ֆուտբոլային հրատարակության առաջին գլխավոր խմբագիրը։

Մահացել է 1974 թվականի հուլիսի 18-ին Գուլրիպշի (Աբխազիա) ամառանոցում։ Թաղված է Մոսկվայի հայկական գերեզմանոցի 4-րդ հատվածում։

## Ընտանիք
Կինը` Աննա Յակովլևնա Վայներ, դուստրը` Օլգա (ծնված 1933 թվականին), թոռը` Պավել (ծնված 1960 թվականին)։

## Աշխատություններ
Մի շարք գրքերի հեղինակ է.
*«Քո ավագ ընկերը» (1957)
*«Հռոմի ջահերը» (1961)
*«Խաղում է «Սպարտակը»» (1963)
*«Ֆուտբոլային Օլիմպոս» (1967)
*«Այսպես է դա եղել» (1971)
*«Եվս մեկ անգամ ֆուտբոլի մասին» (1972)

## Հիշատակ
1985 թվականին նրա անունով Դոնեցկի մարզի Սլովյանսկ քաղաքում անվանվել է փողոց։

## Կոչումներ և պարգևներ
* ՌԽՖՍՀ մշակույթի վաստակավոր գործիչ (1972) 
* Կարմիր աստղի և Հայրենական պատերազմի II աստիճանի շքանշանների ասպետ

## Ստեղծագործություններ
*  (обл.)

## Ծանոթագրություններ

## Արտաքին հղումներ
* Апсны, по-абхазски, страна души

Կատեգորիա:ԽՍՀՄ լրագրողներ
Կատեգորիա:Խորհրդային լրագրողներ
Կատեգորիա:Խորհրդային ֆուտբոլիստներ
Կատեգորիա:Հայ լրագրողներ
Կատեգորիա:Հայ ֆուտբոլիստներ
Կատեգորիա:Մոսկվայի հայկական գերեզմանատանը թաղվածներ
Կատեգորիա:Ռուս լրագրողներ
Երկրների ցանկ ըստ գրագիտության մակարդակի

մինի|300x300փքս|Աշխարհի քաղաքական քարտեզն ըստ գրագիտության մակարդակի։

Սա երկրների ցանկն է՝ ըստ գրագիտության մակարդակի։ Տվյալները հիմնականում վերցված են Միավորված ազգերի Կրթության, գիտության և մշակույթի կազմակերպության Վիճակագրության ինստիտուտի 2015 թվականի գնահատականներից, որը հիմնված է 15 տարեկանից բարձր այն անձանց վրա, որոնք կարողանում են գրել և կարդալ։ Այլ աղբյուրների դեպքում կան համապատասխան նշումներ։ Տվյալները հիմնականում ստացվել են վերջին տասը տարվա ընթացքում արված հարցումների հիման վրա։

15 տարեկանից բարձ գրագիտության համաշխարհային մակարդակը 86.3% է։ Գրագետ է տղամարդկանց 90.0%, իսկ կանանց՝ 82.7%-ը։ Զարգացած երկրներում գրագիտության միջին մակարդակը 99.2% (2013) է, Օվկիանիայում՝ 71.3%, Հարավային և Արևմտյան Ասիայում՝ 70.2% (2015) իսկ Ենթասահարայում՝ 64.0% (2015): Գրագետ բնակչության երկու երրորդը կանայք են։

## ՄԱԿ-ի անդամ երկրների ցանկ

## Այլ երկրների և տարածքներ

## Նշումներ

## Ծանոթագրություններ

## Արտաքին հղումներ
* World Bank -  Literacy rate, adult total (% of people ages 15 and above), for historical use.

Կատեգորիա:Ցանկեր:Աշխարհագրություն
Կրասնոգորսկի շրջան (այլ կիրառումներ)

**Կրասնոգորսկի շրջան**, կարող է վերաբերել՝
* Կրասնոգորսկի շրջան - մունիցիպալ շրջան Ռուսաստանի Դաշնության Մոսկվայի մարզում
* Կրասնոգորսկի շրջան - մունիցիպալ շրջան Ռուսաստանի Դաշնության Ալթայի երկրամասում
* Կրասնոգորսկի շրջան - մունիցիպալ շրջան Ռուսաստանի Դաշնության Բրյանսկի մարզում
* Կրասնոգորսկի շրջան - մունիցիպալ շրջան Ռուսաստանի Դաշնության Ուդմուրթական հանրապետությունում։
Կրասնոարմեյսկի շրջան (այլ կիրառումներ)

**Կրասնոարմեյսկի շրջան**, կարող է վերաբերել՝
* Կրասնոարմեյսկի շրջան - մունիցիպալ շրջան Ռուսաստանի Դաշնության Չելյաբինսկի մարզում
* Կրասնոարմեյսկի շրջան - մունիցիպալ շրջան Ռուսաստանի Դաշնության Կրասնոդարի երկրամասում
* Կրասնոարմեյսկի շրջան - մունիցիպալ շրջան Ռուսաստանի Դաշնության Չուվաշիա հանրապետությունում
* Կրասնոարմեյսկի շրջան - մունիցիպալ շրջան Ռուսաստանի Դաշնության Պրիմորիեի երկրամասում
* Կրասնոարմեյսկի շրջան - մունիցիպալ շրջան Ռուսաստանի Դաշնության Սամարայի մարզում
* Կրասնոարմեյսկի շրջան - մունիցիպալ շրջան Ռուսաստանի Դաշնության Սարատովի մարզում
* Կրասնոարմեյսկի շրջան - շրջան Ուկրաինայի Դոնեցկի մարզում
Կրասնոարմեյսկի (այլ կիրառումներ)

**Կրասնոարմեյսկի**, կարող է վերաբերել՝
* Կրասնոարմեյսկի - գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում
* Կրասնոարմեյսկի - գյուղակ Ռուսաստանի Դաշնության Ռոստովի մարզի Կագալնիցկի շրջանում
* Կրասնոարմեյսկի - ավան Ռուսաստանի Դաշնության Ռոստովի մարզի Մարտինովսկի շրջանում
* Կրասնոարմեյսկի - գյուղ Ռուսաստանի Դաշնության Ռոստովի մարզի Մարտինովսկի շրջանում
* Կրասնոարմեյսկի - գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում
* Կրասնոարմեյսկի - ավան Ռուսաստանի Դաշնության Ռոստովի մարզի Օռլովսկի շրջանում
* Կրասնոարմեյսկի - քաղաքատիպ ավան Ռուսաստանի Չուկոտկայի ինքնավար օկրուգի Չաունսկի շրջանի կազմում
Կարագյոլ (այլ կիրառումներ)

**Կարագյոլ**, կարող է վերաբերել՝
* Կարագյոլ - գյուղ Արևելյան Հայաստանում, Երևանի նահանգի Սուրմալուի գավառում
* Կարագյոլ - գյուղ Արևմտյան Հայաստանում, Խարբերդի վիլայեթի Մալաթիայի գավառում
Կարախան (այլ կիրառումներ)

**Կարախան**, կարող է վերաբերել՝
* Կարախան - գյուղ Արևմտյան Հայաստանում, Վանի վիլայեթի Վանի գավառում
* Կարախան - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
* Կարախան - գետ Հայկական հրաբխային բարձրավանդակում, Կարսի սարահարթում
Կարախաչ (այլ կիրառումներ)

**Կարախաչ**, կարող է վերաբերել՝
* Կարախաչ - գյուղ Արևմտյան Հայաստանում, Էրզրումի վիլայեթի Սպերի գավառակում
* Կարախաչ - գյուղ Արևելյան Հայաստանում, Կարսի մարզի Կարսի գավառում
Կարակալա (այլ կիրառումներ)

**Կարակալա**, կարող է վերաբերել՝
* Կարակալա - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում
* Կարակալա - գյուղ Արևելյան Հայաստանում, Կարսի մարզի Արդահանի գավառում
Աբալակին

**Աբալակին** (), ռուսական ազգանուն, իգական սեռն օգտագործում է **Աբալակինա** () ձևը։

## Ազգանունը կրողներ
* Վիկտոր Աբալակին, ռուս աստղագետ։
* Ստեպան Աբալակին, խորհրդային ռազմական գործիչ, հետախույզ, մասնակցել է Հայրենական Մեծ պատերազմին։

Կատեգորիա:Ռուսական ազգանուններ
Կատեգորիա:Ազգանուններ այբբենական կարգով
Ֆաթիհ Ալ

**Ֆաթիհ Ալ** (; ), թատրոնի, կինոյի և հեռուստատեսության թուրք դերասան։

## Կենսագրություն
Ֆաթիհ Ալը ավարտել է Անկարայի համալսարանը։

2003 թվականին սկսել է դերասանական կարիերան։ 2005 թվականին իր առաջնախաղն է ունեցել հեռուստատեսությունում՝ նկարահանվելով Թուրքիայում հայտնի «Մայրական կախարդություն» () հեռուստասերիալում։ Հայտնի է դարձել՝ նկարահանվելով «Արտասահմանցիները տանը» ֆիլմում ()։

2011 թվականին Ալը նկարահանվել է «Հոյակապ դար» հեռուստասերիալում, որտեղ մարմնավորել է բոսնիական ծագմամբ օսմանյան հայտնի մարմնանկարիչ Մատրաքչի Նասուհի դերը։

2014 թվականին նկարահանվել է «Նոթատետր» () հեռուստասերիալում։ Մահիր Սոյսալի դերը նրան դարձրեց Թուրքիայի ամենահայտնի հեռուստադերասաններից մեկը։

Ֆաթիհ Ալը նկարահանվում է նաև ֆիլմերում։ 2011 թվականին էկրան է դուրս եկել Սեյֆի Թեոմանի «Մեր մեծ հուսահատությունը» (), որը, հիմնականում, դրական արձագանքներ է ստացել։

## Ծանոթագրություններ

## Արտաքին հղումներ
* Великолепный век. Все тайны знаменитого сериала.
* Фатих Аль рассказал о своей работе в сериале «Великолепный век» 
* Bizim Büyük Çaresizliğimiz

Կատեգորիա:Անկարայի համալսարանի շրջանավարտներ
Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կարակայա (այլ կիրառումներ)

**Կարակայա**, կարող է վերաբերել՝
* Կարակայա - գյուղակ Արևմտյան Հայաստանում, Բալուի գավառակում
* Կարակայա - խարախայա, գյուղ Արևմտյան Հայաստանում, Բիթլիսի վիլայեթի Մանազկերտի գավառակում